
AL

Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.111/2021 pentru stabilirea unor măsuri de protecţie socială a angajaţilor şi a altor categorii profesionale în contextul interzicerii, suspendării ori limitării activităţilor economice, determinate de situaţia epidemiologică generată de răspândirea coronavirusului SARS-CoV-2, trimis Comisiei pentru buget, finanțe și bănci și Comisiei pentru muncă şi protecţie socială, spre dezbatere pe fond, în procedură de urgenţă, prin adresa nr. PLx.551/2021 din 8 noiembrie 2021, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor organice.
                 PREŞEDINTE,                                                  PREȘEDINTE,
       Bogdan – Iulian HUȚUCĂ                                     Adrian SOLOMON

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.111/2021 pentru stabilirea unor măsuri de protecţie 
socială a angajaţilor şi a altor categorii profesionale în contextul 
interzicerii, suspendării ori limitării activităţilor economice, 
determinate de situaţia epidemiologică generată de 
răspândirea coronavirusului SARS-CoV-2
În conformitate cu prevederile art. 95 şi 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru muncă şi protecţie socială au fost sesizate, prin adresa nr. PLx.551/2021 din 8 noiembrie 2021, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.111/2021 pentru stabilirea unor măsuri de protecţie socială a angajaţilor şi a altor categorii profesionale în contextul interzicerii, suspendării ori limitării activităţilor economice, determinate de situaţia epidemiologică generată de răspândirea coronavirusului SARS-CoV-2.
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat tacit proiectul de lege în ședința din 3 noiembrie 2021.

   La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru drepturile omului, culte şi problemele minorităţilor naţionale, Comisiei pentru tehnologia informaţiei şi comunicaţiilor, Comisiei pentru egalitate de șanse pentru femei şi bărbaţi, Comisiei pentru știință și tehnologie,  Comisiei pentru sănătate şi familie, Comisiei pentru industrii și servicii, Comisiei pentru politică economică, reformă şi privatizare şi Comisiei pentru administraţie publică şi amenajarea teritoriului.
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.111/2021 prin care se stabilesc unele măsuri de protecţie socială a angajaţilor şi a altor categorii profesionale, în contextul interzicerii, suspendării ori limitării activităţilor economice, determinate de situaţia epidemiologică generată de răspândirea coronavirusului SARS-CoV-2. Astfel, se reglementează diminuarea riscului de excluziune socială pentru persoanele aflate în situaţia de a nu mai putea desfăşura activitatea profesională ca urmare a situaţiilor de interzicere/suspendare/limitare a activităţilor economice.
În conformitate cu prevederile art. 62, 64 și 131 alin.(1) din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru muncă şi protecţie socială au examinat proiectul de lege în şedinţe separate, cu prezență fizică și online.    
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 2 februarie 2022. La lucrările comisiei şi-au înregistrat prezenţa 18 deputaţi, din totalul de 19 membri ai comisiei.
Comisia pentru buget, finanțe și bănci a examinat proiectul de lege în ședința din 22 februarie 2022. La lucrările comisiei, deputații şi-au înregistrat prezenţa conform listei de prezenţă.



În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei de urgenţă a Guvernului nr.111/2021 pentru stabilirea unor măsuri de protecţie socială a angajaţilor şi a altor categorii profesionale în contextul interzicerii, suspendării ori limitării activităţilor economice, determinate de situaţia epidemiologică generată de răspândirea coronavirusului SARS-CoV-2, în forma adoptată de Senat.


În raport cu obiectul şi conţinutul său, proiectul de lege face parte din categoria legilor organice.

